**Dezvoltare comunitară în Valea Jiului – Colonia de Jos din municipiul Vulcan – Pentru un zâmbet de copil**

**Un proiect de nota 10 cu implicarea comunității – Așa DA!**

**Fundația PACT** – Parteneriat pentru Acțiune Comunitară și Transformare contribuie la dezvoltarea sustenabilă a comunităților prin încurajarea, susținerea și promovarea inițiativelor locale și regionale, a parteneriatului și a responsabilității sociale (la nivel de indivizi, companii, autorități și instituții publice).

Lucrează direct cu oamenii care trăiesc în zonele rurale şi oraşele mici din sudul României, pentru a crea structuri ale societăţii civile (organizaţii comunitare), pe care le sprijină sa fie active, eficiente, sustenabile şi vizibile în regiunea lor. Creeză premisele pentru bunăstare socio-economică în comunităţile-ţintă prin încurajarea cetăţenilor să îşi dezvolte aptitudinile antreprenoriale şi prin sprijinirea iniţiativelor de antreprenoriat social.

În noiembrie 2016, am început un proiect prin care sprijinim cetăţenii cu iniţiativă şi autoritățile locale dintr-un oraş din Valea Jiului să găsească soluţii pentru a rezolva nevoi locale şi a-şi dezvolta comunitatea, in acest fel am ales orasul Vulcan, Colonia de Jos. În toamna anului 2018 am finalizat acest proiect, împreună cu toți partenerii implicați.

**Intervenţia în Vulcan** s-a axat pe dezvoltarea unui grup de iniţiativă comunitară, colaborarea cu autoritățile publice locale şi întâlniri privind eficienţa consumului de energie.

Cu sprijinul PACT, grupul de iniţiativă a evaluat împreună cu alţi membri din comunitate nevoile stringente, le-a prioritizat şi a dezvoltat un proiect comunitar **(Loc de joaca pentru copii),** pentru care au primit o finanţare de 2000 de euro.

**Proiectul a fost implementat de grupul de initiativa “Daruitorii de zambete” din Colonia de Jos, in parteneriat cu Primaria Municipiului Vulcan si a fost finantat de Fundatia PACT in parteneriat cu Enel Romania.**

Ne dorim să susţinem din interior dezvoltarea comunităţilor din Valea Jiului, lucrând cu actori locali (cetăţeni, autorităţi, ONG-uri etc), care să devină activi pe termen lung în a găsi soluţii pentru nevoile lor.